b'\n_START_ARTICLE_\nEno samo je potrebno\n_START_SECTION_\nProlog\n_START_PARAGRAPH_\nZbor, Kantor in Razlagalec uvajajo oratorij z besedami iz Svetega pisma.\n_START_SECTION_\n1.\n_START_PARAGRAPH_\nBaraga v smrtni stiski premi\xc5\xa1ljuje svoje \xc5\xbeivljenje. Zbor in Razlagalec ga pozoveta, naj izpri\xc4\x8da dela, ki jih je Bog storil po njem v svojo slavo in v \xc4\x8dast vesoljne Cerkve.\n_START_SECTION_\n2.\n_START_PARAGRAPH_\nBaraga kot de\xc4\x8dek na trebanjskem gradu. V pogovoru z materjo se oblikuje misel poslanstva. Mati \xc5\xbeeli, da bi se njen sin posvetil Bogu.\n_START_SECTION_\n3.\n_START_PARAGRAPH_\nBaraga kot \xc5\xa1tudent na Dunaju. \xc5\xbde odlo\xc4\x8denega za svetno \xc5\xbeivljenje ga vabi Gospodov klic. Baraga se odlo\xc4\x8di za duhovski stan.\n_START_SECTION_\n4.\n_START_PARAGRAPH_\nKaplanovanje v Metliki. Prvi konflikti s predstojniki zaradi Du\xc5\xa1ne pa\xc5\xa1e, kri\xc5\xbeevega pota v metli\xc5\xa1ki cerkvi. Baraga obide misel na misijonarsko delo med izseljenci in Indijanci, ne more prenesti bole\xc4\x8dine, da se tiso\xc4\x8di izgubljajo, ker nimajo duhovnika. Spozna, da je to bo\xc5\xbeji klic in prosi \xc5\xa1kofa za dovoljenje.\n_START_SECTION_\n5.\n_START_PARAGRAPH_\nBaraga se te\xc5\xbeko poslavlja od svojih ov\xc4\x8dic, a mora slediti bo\xc5\xbejemu klicu. Dekan terja, naj poravna dolgove, ki jih je naredil za cerkev. Baraga nima drugega kot suknjo na sebi, to ponudi. Ljudstvo je tako ogor\xc4\x8deno, da se dekan umakne. Baraga blagoslovi vse in se poda na pot.\n_START_SECTION_\n6.\n_START_PARAGRAPH_\nIndijanci ob Veliki reki \xc4\x8dastijo svoje duhove teme, ki zahtevajo \xc4\x8dlove\xc5\xa1ke \xc5\xbertve. A njihove zahteve preglasi glas zvonov, pojavi se Baraga, za njim trije Indijanci nosijo kriz, ki do\xc5\xbeivi zmagoslavje in po\xc4\x8dastitev.\n_START_SECTION_\n7.\n_START_PARAGRAPH_\nBeli trgovci, ki Indijance goljufajo in jih uni\xc4\x8dujejo z \xc5\xbeganjem, ho\xc4\x8dejo Baraga izgnati. Slatner nahujska nanj pijanega Newagona, ki mu je umrla \xc5\xbeena, on pa dol\xc5\xbei Baraga, da jo je zastrupil. Na\xc5\xa1\xc4\x8duvani Indijanci grozijo\xc2\xa0\xc2\xbb\xc4\x8drni suknji\xc2\xab. Baraga se zaobljubi, da se do smrti ne dotakne alkohola, in prebedi no\xc4\x8d v molitvi. Newagon se skesa. K Veliki reki je pri\xc5\xa1el nov duhovnik, Baraga bo od\xc5\xa1el k \xc4\x8cipevcem, Newagon pa prise\xc5\xbee, da bo \xc5\xa1el z njim, skrbel zanj in bedel nad njim kakor nad o\xc4\x8detom.\n_START_SECTION_\n8.\n_START_PARAGRAPH_\nRazlagalec, Zbor in Kantor zmagoslavno oznanjajo Baragova misijonska dela: kraje, kjer je deloval med Indijanci, knjige, ki jih je napisal, imena slovenskih in drugih misijonarjev, ki jih je vodil njegov zgled.\n_START_SECTION_\n9.\n_START_PARAGRAPH_\nApostolski vikariat ob Gornjem Michiganu je potrjen, Baraga postane \xc5\xa1kof. Tudi to breme poni\xc5\xbeno vzame nase, \xc4\x8deprav misli, da ni vreden. Izbere si \xc5\xa1kofovski grb in vanj vpi\xc5\xa1e svoje geslo: Unum est necessarium.\n_START_SECTION_\n10.\n_START_PARAGRAPH_\nBaraga zboli. Na smrt bolnega ga zvesti Indijanci nesejo blagoslovit temeljni kamen nove cerkve. Na poti s pripro\xc5\xa1njo ozdravi bolnega indijanskega otroka.\n_START_SECTION_\nEpilog\n_START_PARAGRAPH_\nUmirajo\xc4\x8di Baraga se spominja materinih besed o miru po dobro opravljenem delu. Zvesti slu\xc5\xbeabnik Ga\xc5\xa1per \xc5\xa1kofu zatisne o\xc4\x8di, angeli spremljajo svetni\xc5\xa1ko du\xc5\xa1o v nebo. Zbor mogo\xc4\x8dno prepeva hvalnico, zmagoslavno donijo zvonovi in trombe.'